PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T3-313 „DĖL PRIENŲ KRAŠTO MUZIEJAUS TEIKIAMŲ PASLAUGŲ ĮKAINIŲ PATVIRTINIMO“ PAKEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos muziejų įstatymo 4 straipsnio 3 dalies 2 punktu, Prienų krašto muziejaus nuostatų, patvirtintų Prienų rajono savivaldybės tarybos 2024 m. vasario 29 d. sprendimu Nr. T3-46 „Dėl Prienų krašto muziejaus nuostatų patvirtinimo“, 23.2 papunkčiu ir atsižvelgdama į Prienų krašto muziejaus 2024 m. balandžio 8 d. prašymą Nr. (7.21Mr)GX-264, Prienų rajono savivaldybės taryba n u s p r e n d ž i a:

1. Pakeisti Prienų krašto muziejaus teikiamų paslaugų įkainius, patvirtintus Prienų rajono savivaldybės tarybos 2022 m. lapkričio 24 d. sprendimu Nr. T3-313 „Dėl Prienų krašto muziejaus teikiamų paslaugų įkainių patvirtinimo“:

1.1. Papildyti 8 punktu:

„8.	Muziejaus ir jo padalinių (Vinco Mykolaičio-Putino gimtosios sodybos-muziejaus, Skriaudžių buities muziejaus ir Kalendorių ekspozicijos, Šilavoto „Davatkyno“ ir ekspozicijos „Laisvės kovos Šilavoto krašte“, Veiverių Kazimiero Skučo rimorystės muziejaus, Veiverių krašto istorijos muziejaus ir Legendinio partizano Juozo Lukšos-Daumanto ekspozicijos) lankymas įsigyjant bilietą	1 asmuo	2,00	1,00“

1.2. Pakeisti pastabas ir jas išdėstyti taip:

„Pastabos:

1. Muziejaus ir jo padalinių lankymo bilietui taikoma 50 procentų nuolaida:

Lietuvos Respublikos, kitų Europos Sąjungos valstybių narių ir Europos ekonominės erdvės valstybių mokiniams, kurie mokosi pagal bendrojo ugdymo programas (išskyrus pilnamečius asmenis, kurie mokosi pagal suaugusiųjų pradinio, pagrindinio, vidurinio ugdymo programas) grupinio mokymosi forma kasdieniu mokymo proceso organizavimo būdu ir pavienio mokymosi forma savarankišku mokymo proceso organizavimo būdu, bendrojo ugdymo mokyklų mokiniams, kurie mokosi pagal specializuoto ugdymo krypties programas;

aukštųjų mokyklų studentams, studijuojantiems pagal nuolatinę arba dieninę studijų formą, Lietuvos Respublikos, kitų Europos Sąjungos valstybių narių ir Europos ekonominės erdvės valstybių piliečiams, studijuojantiems Europos Sąjungos valstybių narių ar Europos ekonominės erdvės valstybių aukštosiose mokyklose pagal nuolatinę arba dieninę studijų formą, taip pat mokiniams, kurie mokosi pagal formaliojo profesinio mokymo programas grupinio mokymosi forma kasdieniu mokymo proceso organizavimo būdu ir pavienio mokymosi forma savarankišku mokymo proceso organizavimo būdu;

nuolatinės privalomosios karo tarnybos kariams, kariams savanoriams, Lietuvos šaulių sąjungos nariams;

asmenims, kuriems sukako valstybinio socialinio draudimo senatvės pensijos amžius (iki 80 metų);

nuo 1939–1990 metų okupacijų nukentėjusiems asmenims – politiniams kaliniams ir tremtiniams, buvusiems getų, koncentracijos ar kitokio tipo prievartinių stovyklų kaliniams;

Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos;

pasipriešinimo 1940–1990 metų okupacijoms dalyviams – kariams savanoriams, ir laisvės kovų dalyviams.

2. Nemokamai lankyti muziejų ir jo padalinius leidžiama:

ikimokyklinio amžiaus vaikams; našlaičiams ir tėvų globos netekusiems vaikams;

asmenims su negalia ir juos lydintiems asmeniniams asistentams bei kitiems lydintiems asmenims (vienam asmeniui – vienas lydintysis);

asmenims, kuriems sukako 80 metų ir vyresniems;

Lietuvos muziejų darbuotojams;

Tarptautinės muziejų tarybos (ICOM) nariams;

visiems lankytojams: kiekvieno mėnesio paskutinį šeštadienį nuo rugsėjo 1 d. iki gegužės 31 d. ir kiekvieno mėnesio paskutinį sekmadienį nuo birželio 1 d. iki rugpjūčio 31 d.

3. Nuolaidos taikomos tik lankytojui pateikus teisę į nuolaidą patvirtinantį dokumentą (negalioja ikimokyklinio amžiaus vaikams; visiems lankytojams kiekvieno mėnesio paskutinį šeštadienį nuo rugsėjo 1 d. iki gegužės 31 d. ir kiekvieno mėnesio paskutinį sekmadienį nuo birželio 1 d. iki rugpjūčio 31 d.).

4. Ekskursijos su gidu po muziejų (iki 2 val.) Prienų rajono biudžetinių ir viešųjų įstaigų, Prienų rajono savivaldybėje registruotų asociacijų asmenų grupei, Ukrainos karo pabėgėliams, kuriems Lietuvoje suteikta kolektyvinė laikinoji apsauga, yra nemokamos.

Muziejaus ir jo padalinių lankymo nuolaidos taikomos remiantis Lietuvos Respublikos kultūros ministro 2015 m. rugpjūčio 31 d. įsakymu Nr. ĮV-556 „Dėl muziejų lankymo nuolaidų nustatymo“.“

2. Nustatyti, kad šis sprendimas įsigalioja nuo 2024 m. birželio 1 d.

Savivaldybės meras